Source: https://e-justice.europa.eu/content_taking_evidence-374-bg-mt.do?member=1
Timestamp: 2020-01-23 13:32:33+00:00
Document Index: 798884

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ']

Talbiet għall-kumpilazzjoni ta’ xhieda għandhom jintbagħtu lill-qorti distrettwali [rayonen sad] tal-ġurisdizzjoni li fiha għandha tiġi kumpilata x-xhieda. (L-Artikolu 617(1) tal-Kodiċi tal-Proċedura Ċivili)
Il-qorti kompetenti li tawtorizza l-kumpilazzjoni diretta tax-xhieda fir-Repubblika tal-Bulgarija hija l-qorti provinċjali [okrazhen sad] tal-ġurisdizzjoni li fiha għandha tiġi kumpilata x-xhieda. (L-Artikolu 617(2) tal-Kodiċi tal-Proċedura Ċivili)
Il-qorti kompetenti tista’ tinsab permezz tal-magna tat-tiftix tal-portal.
Direttorat tal-Kooperazzjoni Legali Internazzjonali u Affarijiet Ewropej
l-Unità tal-Kooperazzjoni f’Materji Ċivili
Feks: (+359 2) 9809223
Indirizz: Ulitsa Slavyanska 1, 1040 Sofia
Talbiet minn Stat Membru ieħor għall-kumpilazzjoni tax-xhieda u dikjarazzjonijiet għandhom jitfasslu fil-Bulgaru jew akkumpanjati minn traduzzjoni fil-Bulgaru. (L-Artikolu 618 tal-Kodiċi tal-Proċedura Ċivili)
Il-mezzi tekniċi biex jiġu riċevuti t-talbiet disponibbli għall-qrati fil-lista skont l-Artikolu 2(2) huma: bil-posta, servizz ta’ kurier, ittra reġistrata b’konferma tar-riċevuta u bil-feks.
Il-qorti kompetenti li tawtorizza l-kumpilazzjoni diretta tax-xhieda fir-Repubblika tal-Bulgarija hija l-qorti provinċjali tal-ġurisdizzjoni li fiha għandha tiġi kumpilata x-xhieda. (L-Artikolu 617(2) tal-Kodiċi tal-Proċedura Ċivili)
Ir-Repubblika tal-Bulgarija la għandha u lanqas ma kkonkludiet xi ftehimiet jew arranġamenti ma’ Stati Membri oħra tal-UE li għandhom l-għan li jiffaċilitaw il-kumpilazzjoni tax-xhieda u li għandhom ikunu kompatibbli ma’ dan ir-Regolament..
Ir-Regolament jieħu preċedenza fuq ftehimiet konklużi mir-Repubblika tal-Bulgarija ma’ Stati Membri oħra fir-rigward tal-kumpilazzjoni tax-xhieda f’materji ċivili u kummerċjali.